Støtter Ap-Kari: Vil ha pliktår for alle
Ingvild Kjerkol (Ap) vil at alle norske ungdommer skal gjennomføre et pliktår for samfunnet. Hun sier at mange kan jobbe i helsevesenet som et alternativ til militæret. – Eg lige Kari, sier Kjerkol og ler. Helseministeren har latt seg begeistre av den tidligere Stavanger-ordføreren Kari Nessa Nordtuns (Ap) nytenkning.  Stavanger Ap har foreslått å gjeninnføre allmenn verneplikt eller ett års samfunnsplikt for alle unge. Det er Kjerkol helt enig i.  – Vi diskuterer allmenn verneplikt fordi Forsvaret trenger mer personell. Utfordringen med å ta vare på hverandre er også stor. Det handler om å mobilisere samfunnets ressurser på en klok måte, sier helseminister Kjerkol til VG.  Ifølge VGs opplysninger ligger det lørdag kveld an til at redaksjonskomiteen i Trøndelag Ap går inn et obligatorisk år med verneplikt eller samfunnsplikt for ungdom.  Kjerkol sier at det finnes flere oppgaver i helsevesenet som ungdommer som kan løse i et pliktår.  Men hun vil samtidig berolige fagbevegelsen: Kjerkol vil ikke erstatte faglærte med ufaglært ungdom på norske sykehjem.  – Vi må gjøre dette på en smart måte, sier hun.  – Vil det å få mange ufaglærte inn i helsetjenesten inn i helsetjenesten i løpet av et pliktår være bra? – Vi ønsker at flere kan få opplæring på arbeidsplassen. Det kan fungere for flere roller. Flere deler av helsetjenesten tar i bruk serviceverter og matverter, slik at de som har helsefaglig kompetanse for brukt den mest mulig i møte med pasientene, sier hun. Hun svarer på spørsmål fra VG at de må se nøye på hvordan alle kan gjøre noe meningsfullt i løpet av pliktåret.  – Vil det ha samfunnsøkonomisk skade å holde ungdommer borte fra utdanning lenger? – Vi opplever ikke det når vi snakker om verneplikten i Forsvaret. Da er det et år som gir kompetanse og man tar med seg videre. Vi hadde også en siviltjeneste hvor man hadde denne typen oppgaver, sier hun. – Lærer mye om deg selv Trøndelag AUFs leder, Kristine Fosmo Holden, ser mye positivt i forslaget. Hun understreker at ungdomspartiet ikke har bestemt seg for hva de mener ennå.  – Vi har ikke landet standpunkt. Men noe av det fine med både arbeidslivet og Forsvaret er at du møter folk på tvers av bakgrunn, kjønn og hvor du har vokst opp hen. Du lærer mye om deg selv og hvordan velferdsstaten fungerer og henger sammen, sier hun. Hun sier at forslaget handler om hvordan ungdom skal få plass i fellesskapet. – Det er noe av det viktigste vi kan gjøre for å få tro på fellesskapet. Mange har mistet troen på fremtiden og sosialdemokratiet. Det er viktig at Ap tar denne typen debatter, sier Holden.  – Hvordan vil ungdom reagere på tvang, som et slikt pliktår også er, i et stadig mer individualisert samfunn? – Jeg tror mange unge i dag sitter med en usikkerhet på fremtiden og om fellesskapet er der for dem når man er ferdig på skolen. Jeg tror det er viktig med forslag som handler om fremtidshåp og løsninger for at unge faller utenfor, sier hun. 
Ingvild Kjerkol (Ap) støtter Kari Nessa Nordtun i forslaget for allmenn verneplikt eller samfunnsplikt for unge. Ungdom kan arbeide i helsevesenet i et pliktår, men ikke erstatte faglærte ansatte på sykehjem. Målet er å mobilisere samfunnets ressurser og gi ungdom opplæring. Trøndelag Ap kan vedta et obligatorisk vernepliktår for ungdom. Trøndelag AUF ser positivt på forslaget, men har ikke bestemt seg ennå.